  Виталий Пронин 13-тӥ мае Ижысь Барамзина ульча котырысь калык паймемын вал. Нылпиослы шудыны чаклам интые койыкпи ӝимем. Кызьы ивортӥзы шаерысьтымы Инкуазез утёнъя министерствоын ужасьёс, койыкъёс калыке ӵем потало. Но со сиён тырмымтэен герӟаськемын ӧвӧл. Кӧттыронзы соослэн али тырмыт. Тодмо луиз: койыкпиез уллям мумиз - соизлэн выль пиосыз вордскиллям. Шумприч койыкпиез изьытӥзы но нюлэскы лэзизы. Та учыр шоркарамы туэ кыкетӥез ини. 11-тӥ мае Воткинской шоссе кузя бызьылӥз 1 аръем койыкпи. Но тазэ утьыны ӧз кылды. Йылсо кенер борды шуккиськыса, пӧйшур быриз. Пусъёно: республикаысьтымы тэльёсын улэ-вылэ 16 сюрс 496 койык. Приволжск федерал округысь вань улосъёсты басьтоно ке, соос дорамы тужгес трос. Ольга Корепанова Туспуктӥз Дмитрий Силин Теги: инкуазь югдур  